Գեորգի Կետոև

Գեորգի Վաժաևիչ Կետոև (օսեթ.՝ Четиты Важайы фырт Георги, ), ռուս ըմբշամարտիկ, ազատ ոճի ըմբշամարտի 84 կգ քաշային կարգում Պեկինի Օլիմպիական խաղերի բրոնզե մեդալակիր։ Ռուսաստանի սպորտի վաստակավոր վարպետ։ 2016 թվականի ապրիլից համարվում է Հայաստանի քաղաքացի, Մոնղոլիայի լիցենզիոն մրցաշարի հաղթող, Ռիո-դե-Ժանեյրոյի 2016 թվականի Ամառային օլիմպիական խաղերին ներկայացնելու է Հայաստանը։

Կենսագրություն 
Կետոևը ծնվել է 1985 թվականի նոյեմբերի 19-ին, Թբիլիսիում։ Ըմբշամարտով սկսել է զբաղվել 11 տարեկանից։ Գեորգիի առաջին մարզիչը Մարիկ Տեդեևն է։ Ռուսաստանի ազատ ոճի ըմբշամարտի հավաքականում հանդես է գալիս 2004 թվականից։ 2006 թվականի ըմբշամարտի աշխարհի գավաթի հաղթող, 2007 թվականի աշխարհի առաջնության հաղթող, 2007 թվականին Իվան Յարիգինի Գրան-պրիի հաղթող, 2009 թվականի Եվրոպայի առաջնության արծաթե մեդալակիր, 2011 թվականի ըմբշամարտի աշխարհի գավաթի հաղթող։

2007 թվականին Գեորգի Կետոևը դարձել է FILA «Ոսկե ըմբշամարտիկ» պաշտոնական մրցանակի հաղթող։ Այդ մրցանակը պատմության մեջ տրվել է երկու անգամ։ 1986 թվականին այն տրվել է Արսեն Ֆաձաևին։

Օլիմպիական չեմպիոն Շիրվանի Մուրադովը 2008 թվականի Օլիմպիադայում Կետոևի ելույթի մասին ասել է.

Գեորգին ամուսնացած է 2010 թվականից, կնոջ անունը Մադինա է, ունի երկու որդի։ Գեորգիի եղբայրը՝ Լերին, նույնպես ազատ ոճի ըմբշամարտիկ է, Վրաստանի հավաքականի անդամ։

Մրցանակներ և կոչումներ 
 Ռուսաստանի սպորտի վաստակավոր վարպետ
 Հայրենիքին մատուցած ծառայությունների II աստիճանի մեդալ՝ Ֆիզիկական կուլտուրայի և սպորտի մեջ մեծ ավանդի, 2008 թվականի Պեկինի XXIX Օլիմպիական խաղերում բարձր սպորտային ձեռքբերման համար (2009)
 «Ոսկե ըմբշամարտիկ» - FILA պաշտոնական մրցանակ

Ծանոթագրություններ

Արտաքին հղումներ 
 Պրոֆիլը Ռուսաստանի ըմբշամարտի ֆեդերացիայի կայքում 
 Պրոֆիլը ԲԿՄԱ-ի կայքում
 Պրոֆիլը sports-reference.com կայքում 

Ռուս ըմբշամարտիկներ
Ռուսաստանի սպորտի վաստակավոր վարպետներ
«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
2008 թվականի Ամառային օլիմպիական խաղերի բրոնզե մեդալակիրներ
Ըմբշամարտի աշխարհի առաջնության մեդալակիրներ
Ըմբշամարտի Եվրոպայի չեմպիոններ